રાંચી : ભારત અને શ્રીલંકા વચ્ચે આવતીકાલે રાંચીમાં બીજી ટ્વેન્ટી-૨૦ મેચ રમાનાર છે. આ મેચમાં ભારતની પ્રતિષ્ઠા દાવ પર રહેશે. કારણ કે પુણેમાં રમાયેલી પ્રથમ મેચમાં શ્રીલંકાએ ભારત પર ૧૨ બોલ ફેંકવાના બાકી હતા ત્યારે પાંચ વિકેટે જીત મેળવી લીધી હતી. હોટફેવરીટ ગણાતી ધોનીની ટીમની કારમી હાર થતા ક્રિકેટ ચાહકો ભારે આશ્ચર્યચકિત થયા હતા. કારણ કે ભારત સામે હાલમાં રમી રહેલી શ્રીલંકાની ટીમને ખુબ નબળી ગણવામાં આવી રહી છે.